stanford-oval/wikipedia huggingface dataset:
สหภาพดนตรี
ประวัติ > สู่การเปลี่ยนแปลง

บทความหลัก: มิวสิกมูฟเอนเตอร์เทนเมนต์
เมื่อวันที่ 26 กรกฎาคม พ.ศ. 2558 วสุ ห้าวหาญ ได้ลาออกจากสหภาพดนตรีเพื่อกลับไปทำงานที่ แกรมมี่โกลด์ ตามเดิม ต่อมาเมื่อวันที่ 7 สิงหาคม ปีเดียวกัน ดี้ - นิติพงษ์ ห่อนาค ได้ลาออกจากสหภาพดนตรีเพื่อกลับไปทำงานที่ จีเอ็มเอ็ม แกรมมี่ ตามเดิมอย่างไม่ทราบสาเหตุ ตรงกันข้ามกับฟองเบียร์ - ปฏิเวธ อุทัยเฉลิม ที่ประกาศยุบค่าย วีเรคคอร์ดส และลาออกจาก จีเอ็มเอ็ม แกรมมี่ เพื่อไปทำงานที่สหภาพดนตรี และได้กลายเป็นผู้บริหารสหภาพดนตรีคนใหม่ โดยเปิดค่ายเพลง มีเรคคอร์ดส ทำให้มีศิลปินบางส่วนจากวีเรคคอร์ดสย้ายค่ายเข้ามาอยู่มีเรคคอร์ดส หลังจากนั้นเพียง 4 เดือนก็ได้รีแบรนด์บริษัทและเปลี่ยนชื่อบริษัทใหม่เป็น มิวสิกมูฟเอนเตอร์เทนเมนต์ (อังกฤษ: Music Move Entertainment) และจุ๊บ - วุฒินันท์ ภิรมย์ภักดี ก็ได้ก้าวขึ้นมารับตำแหน่งกรรมการผู้จัดการ ส่วนป้อม - อัสนี โชติกุล และโอม - ชาตรี คงสุวรรณ ก็ได้เป็นกรรมการผู้อำนวยการ โดยมีค่ายเพลงย่อย 4 ค่าย คือ มิวสิกมูฟเอนเตอร์เทนเมนต์, มีเรคคอร์ดส, บ็อกซ์มิวสิก และ เจ้าพระยาเรคคอร์ดส โดยศิลปินในสังกัดสหภาพดนตรีส่วนใหญ่ย้ายไปอยู่กับ มิวสิกมูฟเอนเตอร์เทนเมนต์ และบางส่วนย้ายไปอยู่กับบ็อกซ์มิวสิก
ศิลปินในสังกัด

แบล็คเฮด
เก่ง อธิป
โปรเจกต์ CAN (Chatree Asanee Nitipong)
โปรเจกต์ แจ่มจันทร์ (By หนึ่ง ETC)
วง VIP
Tong & Jennie
โปรเจกต์ ทรงไทย
กบ เสาวนิตย์ นวพันธุ์
อีฟ พุทธธิดา ศิระฉายา
ธีรภัค มณีโชติ
จิระศักดิ์ ปานพุ่ม
พิษณุ นิ่มสกุล
ปภัสสร ฮัน
พิมณัฎฐา คุโด
อัสนี-วสันต์
The Ginkz
นิกกี้ เทริโอ
Jackie Nanny Nina
นัน - สุนันทา ยูรนิยม [นัน AF10]
ถังเบียร์ - ภูริวัชร์ ธีระชาติ [ถังเบียร์ AF10]
ทินวัฒน์ มฤคพิทักษ์

| ทินวัฒน์ มฤคพิทักษ์ ป> ช., ป.ม. |
| --- | --- |

รัฐมนตรีช่วยว่าการกระทรวงสาธารณสุข​
ดำรงตำแหน่ง 25 ตุลาคม พ.ศ. 2537 – 19 พฤษภาคม​ พ.ศ. 2538 (0 ปี 206 วัน)
นายกรัฐมนตรี: ชวน หลีกภัย
รัฐมนตรีว่าการ: อาทิตย์ อุไรรัตน์
ก่อนหน้า: นายแพทย์ อุดมศิลป์ ศรีแสงนาม
ถัดไป: ธวัชวงศ์ ณ เชียงใหม่
สมาชิกสภาผู้แทนราษฎร แบบบัญชีรายชื่อ
ดำรงตำแหน่ง 22 สิงหาคม พ.ศ. 2544 – 18 กันยายน พ.ศ. 2544 (0 ปี 27 วัน)
ถัดไป: วิชิต ปลั่งศรีสกุล
สมาชิกสภาผู้แทนราษฎรกรุงเทพมหานคร
ดำรงตำแหน่ง 24 กรกฎาคม พ.ศ. 2531 – 17 พฤศจิกายน พ.ศ. 2539 (8 ปี 116 วัน)
ก่อนหน้า: เดโช สวนานนท์
ถัดไป: อาทิตย์ อุไรรัตน์
เขตเลือกตั้ง: เขต 3
 
ข้อมูลส่วนบุคคล
เกิด: 19 มกราคม พ.ศ. 2487 (80 ปี)
ศาสนา: พุทธ
พรรคการเมือง: พลังใหม่   กิจประชาคม (2529-2531)   พลังธรรม (2531-2543)   ไทยรักไทย (2543-2550)
คู่สมรส: มาลีรัตน์ มฤคพิทักษ์
อาชีพ: นักพูด นักการเมือง

ทินวัฒน์ มฤคพิทักษ์ นักพูดที่มีชื่อเสียง เจ้าของฉายา ต้นตำรับนักพูดเมืองไทย อดีตรัฐมนตรีช่วยว่าการกระทรวงสาธารณสุข, อดีตสมาชิกสภาผู้แทนราษฎรกรุงเทพมหานคร, และอดีตสมาชิกสภาผู้แทนราษฎรแบบบัญชีรายชื่อ รวม 5 สมัย
ประวัติ

ทินวัฒน์ มฤคพิทักษ์ เกิดเมื่อวันที่ 19 มกราคม พ.ศ. 2487 ที่อำเภอนครชัยศรี จังหวัดนครปฐม เป็นพี่ชายของ ประสาร มฤคพิทักษ์ สมาชิกสภาปฏิรูปแห่งชาติ สมาชิกวุฒิสภาไทย ชุดที่ 10 สมาชิกวุฒิสภาไทย ชุดที่ 11
จบการศึกษาระดับปริญญาตรีจากคณะเศรษฐศาสตร์ มหาวิทยาลัยธรรมศาสตร์ ปริญญาโทวิทยาศาสตร์ สาขาสิ่งแวดล้อม มหาวิทยาลัยมหิดล จากนั้นได้เดินทางไปศึกษาต่อด้านการพูดและมนุษยสัมพันธ์ที่สถาบันเดล คาร์เนกี กรุงลอนดอน ประเทศอังกฤษ เมื่อศึกษาจบแล้วเดินทางกลับประเทศไทย ได้ก่อตั้งสถาบันพัฒนาบุคลิกภาพและการพูดในที่ชุมชน เมื่อปี พ.ศ. 2515 ซึ่งถือได้ว่าเป็นสถาบันสอนการพูดแห่งแรก ๆ ของประเทศไทย และยังคงดำเนินกิจการจนถึงปัจจุบัน
การทำงาน > นักพูด

ทินวัฒน์ มฤคพิทักษ์ เป็นที่รู้จักดีจากการเป็นนักพูด เป็นบุคคลแรกที่จัดการทอล์คโชว์ขึ้นในประเทศไทย เป็นวิทยากรอบรมการพูดและสร้างเสริมบุคลิกภาพ จนทำให้ได้รับการขนานนามว่า "ต้นตำรับนักพูดเมืองไทย"
ปัจจุบัน เป็นพิธีกรดำเนินรายการ เก่ง3  ซึ่งเป็นรายการวิเคราะห์สถานการณ์การเมืองและเรื่องทั่วไปของบ้านเมือง ออกอากาศทางสถานีโทรทัศน์ไททีวี ช่อง 2 ในเวลาประมาณ 21.00 น. ทุกคืนวันเสาร์
การทำงาน > การเมือง

ทินวัฒน์ มฤคพิทักษ์ เคยเป็นผู้ร่วมก่อตั้งพรรคพลังใหม่ ในปี พ.ศ. 2517 และเป็นกรรมการบริหารพรรคกิจประชาคม เป็นสมาชิกสภาผู้แทนราษฎร (ส.ส.) ในพื้นที่กรุงเทพมหานคร ของพรรคพลังธรรม 4 สมัย นับตั้งแต่การเลือกตั้งปี พ.ศ. 2531 จนถึงปี พ.ศ. 2538
ภายหลังจากที่ไม่ได้รับเลือกตั้งใน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 ทินวัฒน์ได้ย้ายมาสังกัดพรรคไทยรักไทย และลงสมัครในระบบบัญชีรายชื่อ ลำดับที่ 72 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 โดยในระยะแรกไม่ได้รับเลือกตั้ง ต่อมาได้เลื่อนตำแหน่ง ภายหลังจาก ประยุทธ มหากิจศิริ ถูกตัดสิทธิ์ทางการเมือง 5 ปี
นอกจากนี้ ทินวัฒน์เคยเป็นที่ปรึกษารัฐมนตรีว่าการกระทรวงพาณิชย์ ที่ปรึกษารัฐมนตรีว่าการทบวงมหาวิทยาลัย รัฐมนตรีช่วยว่าการกระทรวงสาธารณสุข และประธานคณะธรรมาธิการการสิ่งแวดล้อม สภาผู้แทนราษฎร
การทำงาน > การเมือง > สมาชิกสภาผู้แทนราษฎร

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดกรุงเทพมหานคร เขต 3 สังกัดพรรคพลังธรรม
การเลือกตั้งสมาชิกสภาผู้แทนราษฎรในประเทศไทย มีนาคม พ.ศ. 2535 จังหวัดกรุงเทพมหานคร เขต 3 สังกัดพรรคพลังธรรม
การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดกรุงเทพมหานคร เขต 3 สังกัดพรรคพลังธรรม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดกรุงเทพมหานคร เขต 3 สังกัดพรรคพลังธรรม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 แบบบัญชีรายชื่อ สังกัดพรรคไทยรักไทย (เลื่อนแทน)
ข้อวิจารณ์ > ระเบิดน้ำมันหมู

วันที่ 17 กันยายน พ.ศ. 2544 ในขณะนั้นเป็นช่วงสงครามอิรัก สหรัฐอเมริกาบุกโจมตีอิรักทั้งทางอากาศและภาคพื้นดิน ทินวัฒน์ได้ให้สัมภาษณ์ผู้สื่อข่าวประจำรัฐสภาว่า ไม่เห็นด้วยที่จะใช้ความรุนแรงสยบความรุนแรง การสั่งสอนชาวอัฟกันนั้นไม่ยาก ไม่ต้องใช้ขีปนาวุธ, ไม่ต้องใช้เอฟ-14, ไม่ต้องใช้โทมาฮอว์ก, ใช้แค่ระเบิดน้ำมันหมู หรือเครื่องบินพ่นน้ำมันหมูก็พอ และระบุด้วยว่า ได้ส่งไปรษณีย์อิเล็กทรอนิกส์ถึงประธานาธิบดีสหรัฐฯ แล้ว
หลังการให้สัมภาษณ์ ได้เกิดความไม่พอใจจากบุคคลภายในพรรคไทยรักไทยและภายนอก โดยเฉพาะชาวไทยที่นับถือศาสนาอิสลาม ทำให้กรรมการกลางอิสลามยื่นหนังสือถึงพันตำรวจโท ดร. ทักษิณ ชินวัตร นายกรัฐมนตรีในขณะนั้น เพื่อกดดันนายทินวัฒน์ให้ลาออกจาก สส. จนในวันที่ 18 กันยายน 2544 ทินวัฒน์ได้ประกาศลาออกจากการเป็น สส. ต่อที่ประชุมพรรค โดยกล่าวว่า
"ไม่คิดว่าหมูเป็นสถาบันที่เป็นศัตรูกับอิสลามผมเป็นคนโชคร้าย แต่มองโลกในแง่ดีมีอารมณ์ขัน คิดว่าสหรัฐฯ ไม่น่าจะใช้อาวุธ หรืออะไรที่มีต้นทุนสูงในการปราบปรามผู้ก่อการร้าย มีคนกล่าวหาว่าผมไม่ระวังคำพูด ผมก็อาย เพราะผมเป็นอาจารย์สอนพูด และเป็นเสียเอง ก็ไม่ควรให้อภัยตนเอง ขอยืนยันว่าไม่มีเจตนาที่จะลบหลู่ศาสนาใด ผมถือโอกาสขออภัยต่อพี่น้องมุสลิมทั่วประเทศว่า ไม่มีเจตนาล่วงเกินต่อศาสนา เพียงแต่ต้องการลดความรุนแรงของโลก และไปรษณีย์อิเล็กทรอนิกส์ถึงประธานาธิบดีสหรัฐอเมริกาก็ยังไม่ได้ส่ง เพราะหลังจากที่ผมพูดไปแล้วเห็นท่าไม่ดี มีคนวิจารณ์มาก จึงได้สั่งให้ลูกน้องเบรกไว้ก่อน"
ทำให้ทินวัฒน์เป็น สส.ที่มีอายุการทำงานในสภาสั้นที่สุด เพียง 27 วันเท่านั้น
ข้อวิจารณ์ > คำสังให้พิทักษ์ทรัพย์

ในปี พ.ศ. 2554 ได้มีคำสั่งศาลล้มละลายกลาง โดยธนาคารกรุงเทพเป็นโจทย์ผู้ฟ้องร้อง สั่งให้ทินวัฒน์ และมาลีรัตน์ ภริยา เป็นบุคคลล้มละลาย และมีคำสังให้พิทักษ์ทรัพย์ในบริษัทของเจ้าตัว
เครื่องราชอิสริยาภรณ์

พ.ศ. 2538 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2537 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
วีระพันธ์ วอกลาง

| วีระพันธ์ วอกลางจ> ภ. |
| --- | --- |

สารนิเทศภูมิหลัง
เกิด: 15 ตุลาคม พ.ศ. 2487 (80 ปี) วีระพันธ์ วอกลาง ประเทศไทย
รางวัล
ศิลปินแห่งชาติ: สาขาศิลปะการแสดง (ดนตรีสากล) พุทธศักราช ๒๕๕๑
พลเรือตรี วีระพันธ์ วอกลาง เป็นอาจารย์และผู้อำนวยเพลง ทำหน้าที่เป็นวาทยากรของวงดุริยางค์ราชนาวี กองดุริยางค์ทหารเรือ จนได้รับโปรดเกล้าฯให้ดำรงค์ตำแหน่งพลเรือตรีคนแรกและคนเดียวทางด้านสาขาดนตรี เป็นผู้วางรากฐานและร่วมก่อตั้งวงดุริยางค์ซิมโฟนีกรุงเทพ (BSO) หลังเกษียณอายุราชการจากกองดุริยางค์ทหารเรือ ยังคงเป็นอาจารย์สอนดนตรี ไวโอลิน วิโอล่า ทฤษฎีดนตรี การประพันธ์เพลง และการอำนวยเพลงที่โรงเรียนดนตรีวีระพันธ์ ดุริยางค์ พลเรือตรีวีระพันธ์ วอกลาง ได้รับการยกย่องเชิดชูเกียรติเป็นศิลปินแห่งชาติ สาขาศิลปะการแสดง (ดนตรีสากล) พุทธศักราช ๒๕๕๑  เก็บถาวร 2016-03-05 ที่ เวย์แบ็กแมชชีน
ประวัติ

พลเรือตรี วีระพันธ์ วอกลาง เข้ารับการศึกษาในโรงเรียนดุริยางค์ทหารเรือเมื่อปีพ.ศ. 2500 เมื่อสำเร็จการศึกษาก็เข้ารับราชการในตำแหน่งนักไวโอลิน ในวงดุริยางค์ราชนาวี กองดุริยางค์ทหารเรือ และได้รับทุนกองทัพเรือไปศึกษาต่อ ณ ประเทศสหราชอาณาจักร
พ.ศ. 2511 สำเร็จการศึกษาหลักสูตร Band Master จาก Royal Marines School of Music
พ.ศ. 2513 สำเร็จการศึกษา LRCM. จากสถาบัน Royal Academy of Music สาขาอำนวยเพลงและไวโอลิน
พ.ศ. 2516 สำเร็จการศึกษา LTCL. จาก สถาบันTrinity College of Music สาขาไวโอลิน
ศึกษาวิชาอำนวยเพลงที่ Musik Hoch Shule ในฐานะนักเรียนทุน Deutscher Akademischer Austauschdienst ณ ประเทศเยอรมัน เป็นเวลา1ปีครึ่ง
ผลงาน

วาทยากรวงดุริยางค์ราชนาวี หัวหน้าแผนกดนตรี และต่อมาได้เป็นผู้บังคับกองดุริยางค์ทหารเรือ (พ.ศ. 2513-2542)
แสดงถวายพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในงานเลี้ยงพระราชทานแขกต่างประเทศ ในพระบรมมหาราชวัง (พ.ศ. 2513-2542)
เป็นวาทยากรงานกาชาดคอนเสิร์ตเป็นประจำทุกปี (พ.ศ. 2513-2542)
อาจารย์สอนไวโอลิน วิโอล่า ทฤษฎีดนตรี และการอำนวยเพลง  โรงเรียนดุริยางค์ทหารเรือ (พ.ศ. 2513-2542)
ร่วมก่อตั้งวงดุริยางค์ซิมโฟนีกรุงเทพ (BSO) เป็นวาทยากรและMusic Directorท่านแรกของวง (พ.ศ. 2526)
ร่วมก่อตั้งสถาบันBangkok Symphony School (BSS) (พ.ศ. 2539)
อาจารย์สอนไวโอลิน สถาบันBangkok Symphony School (พ.ศ. 2539-2544)
เป็นวาทยากรวงดุริยางค์ซิมโฟนีกรุงเทพ (BSO) ในพิธีเปิด-ปิดการแข่งขันกีฬาเอเชี่ยนเกม ครั้งที่13 (พ.ศ. 2541)
เป็นวาทยากรวงดุริยางค์ซิมโฟนีกรุงเทพ (BSO) ในการแสดงคอนเสิร์ตเทิดพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวโรกาสพระราชพิธีมหามงคลเฉลิมพระชนพรรษา ๖ รอบ ณ Dewan Filharmonik Petronas เมืองกัวลาลัมเปอร์ ประเทศมาเลเซีย โดยมีพระมหากษัตริย์ประเทศมาเลเซียเสด็จชมการแสดง (5 ธันวาคม พ.ศ. 2542)
ผู้อำนวยการโครงการจัดตั้งคณะดุริยางค์ศาสตร์ มหาวิทยาลัยศิลปากร (พ.ศ. 2542-2545)
อาจารย์สอนทฤษฎีดนตรี การรวมวง คณะดุริยางค์ศาสตร์ มหาวิทยาลัยศิลปากร (พ.ศ. 2542-2545)
ก่อตั้งโรงเรียนดนตรีวีระพันธ์ ดุริยางค์ เป็นผู้อำนวยการโรงเรียน และเป็นอาจารย์สอนไวโอลิน วิโอล่า ทฤษฎีดนตรี การประพันธ์เพลง การอำนวยเพลง และรวมวง (พ.ศ. 2545-ปัจจุบัน)
เป็นวาทยากรวงดุริยางค์ซิมโฟนีกรุงเทพ (BSO) แสดงคอนเสิร์ตภูมิใจไทย ของไทยธนาคาร ณ หอประชุมใหญ่ ศูนย์วัฒนธรรมแห่งประเทศไทย (พ.ศ. 2547-2550)
เป็นวาทยากรวงดุริยางค์ซิมโฟนีกรุงเทพ (BSO) แสดงในพิธีเปิด-ปิดเทศกาลดนตรีในสวน ณ สวนลุมพินีวัน (พ.ศ. 2547-ปัจจุบัน)
เป็นวาทยากรวงดุริยางค์ซิมโฟนีกรุงเทพ (BSO) แสดงคอนเสิร์ตการแข่งขันเปียโนปิยะพันธ์ สนิทวงศ์ (รอบชิงชนะเลิศ/นักเปียโนบรรเลงร่วมกัมวงOrchestra (พ.ศ. 2548)
เป็นวาทยากรวงดุริยางค์ซิมโฟนีกรุงเทพ (BSO) แสดงคอนเสิร์ตถวายพระพร “สังคีตะมงคล” ณ หอประชุมใหญ่ ศูนย์วัฒนธรรมแห่งประเทศไทย (พ.ศ. 2550)
ได้รับการยกย่องเชิดชูเกียรติเป็นศิลปินแห่งชาติ สาขาศิลปะการแสดง (ดนตรีสากล) พุทธศักราช ๒๕๕๑
ผู้ก่อตั้งและอำนวยเพลงวงBangkok International Community Orchestra (พ.ศ. 2552-ปัจจุบัน) [ลิงก์เสีย]
ผลงานการประพันธ์เพลง

Variations on a theme “ดาบของชาติ” (ของพลเรือเอก พระเจ้าบรมวงศ์เธอ กรมหลวงชุมพรเขตอุดมศักดิ์) for Flute, Oboe, Clarinet, Bassoon and string orchestra *Variations on a theme “Santa Lucia” for full orchestra
Variations on a theme “วอลซ์นาวี” (ของสกนต์ มิตรานนท์) for full orchestra
เพลงประจำหน่วยราชการกองทัพเรือ เช่น เพลงทหารพรานนาวิกโยธิน (นักรบชุดดำ) เพลงสมญานามนาวิกโยธิน เพลงกองบินนาวี เพลงมาร์ชสี่เหล่าศูนย์ห้า
ผลงานเรียบเรียงเสียงประสาน

เพลงถวายพระพร ได้แก่ เพลงน้อมเกล้าฯ ถวายชัยมงคล เพลงสิริมหาราชินี เพลงดาวทิพย์
บทเพลงพระราชนิพนธ์
เพลงกองทัพเรือ ได้แก่ เพลงวอลซ์นาวี เพลงเนวีบลู เพลงเมื่อประดู่บาน
เพลงรักชาติ ได้แก่ เพลงศึกบางระจัน เพลงต้นตระกูลไทย
เพลงของ หม่อมหลวงพวงร้อย อภัยวงศ์-สนิทวงศ์ ได้แก่เพลงชุดBallet“บัวขาว” เพลงบัวขาว เพลงเงาไม้ เพลงในฝัน เพลงตาแสนกลม เพลงลมหวล เพลงชายในฝัน เพลงเพลิน
เพลงไทยเดิม ได้แก่ เพลงไทยใหญ่ เพลงกฤษดาอภินิหาร
เพลงประกอบภาพยนตร์ ได้แก่ เพลงไม่มีสวรรค์สำหรับคุณ
เครื่องราชอิสริยาภรณ์

พ.ศ. 2552 -   เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้น จตุตถดิเรกคุณาภรณ์ (จ.ภ.)
อารีย์ นักดนตรี

| อารีย์ นักดนตรีจ> ภ. |
| --- | --- |

สารนิเทศภูมิหลัง
เกิด: 10 สิงหาคม พ.ศ. 2475 (92 ปี) อารีย์ นักดนตรี จังหวัดสมุทรสงคราม ประเทศสยาม
คู่สมรส: สนอง จันเกษม
อาชีพ: ผู้ประกาศ พิธีกร นักแสดง นักร้อง นักพากย์ นักจัดรายการเพลงทางวิทยุ/ทีวี ผู้จัดละคร นักเขียน
ปีที่แสดง: พ.ศ. 2498–ปัจจุบัน
ผลงานเด่น: แม่หญิงเรไร - ขุนศึก (2502)  คุณน้ำทิพย์ - ลูกทาส (2507)
รางวัล
ศิลปินแห่งชาติ: สาขาศิลปะการแสดง พ.ศ. 2562 – (ภาพยนตร์และละครโทรทัศน์)
โทรทัศน์ทองคำ: รางวัลเกียรติยศคนทีวี พ.ศ. 2547
นาฏราช: รางวัลเกียรติยศทางด้านโทรทัศน์ พ.ศ. 2556
อารีย์ นักดนตรี (เกิด 10 สิงหาคม พ.ศ. 2475) เป็นผู้ประกาศ/จัดรายการวิทยุ-โทรทัศน์ พิธีกร นักแสดง นักร้อง นักพากย์ชาวไทย และเป็นผู้จัดละครคณะ "อารีวัลย์" ของบริษัท ไทยโทรทัศน์  จำกัด (ช่อง 4 บางขุนพรหม) และละครดังอีกจำนวนมากในนามทีวีช่อง 9 อ.ส.ม.ท. เป็นอดีตเจ้าของรางวัล "ผู้ประกาศหญิงยอดเยี่ยมคนเดียวของเอเซีย จากสถาบันระดับนานาชาติ" ที่ประเทศสเปน เมื่อปี พ.ศ. 2504 และ รางวัลโทรทัศน์ทองคำ "เกียรติยศคนทีวี" ประจำปี พ.ศ. 2547
ประวัติ

เกิดที่อำเภอบ้านแพ้ว จังหวัดสมุทรสาคร บิดาเป็นหัวหน้าวงดนตรีไทยที่มีชื่อเสียงในย่านนั้น ได้รับพระราชทานนามสกุล "นักดนตรี" จาก กรมหลวงชุมพรเขตรอุดมศักดิ์  จบการศึกษาจากโรงเรียนเขมะสิริอนุสสรณ์  แล้วเข้าโรงเรียนการเรือนวิสุทธคาม  ก่อนสมัครทำงานโทรทัศน์ไทยทีวีช่อง 4 บางขุนพรหม
ผลงาน > โทรทัศน์

ปรากฏตัวครั้งแรกในวันเริ่มออกอากาศเปิดสถานีโทรทัศน์ไทยทีวี ช่อง 4 บางขุนพรหม เมื่อวันที่ 24 มิถุนายน พ.ศ. 2498ในชุดตัวพระรำเพลงต้นบรเทศ  สัปดาห์ต่อมา พิชัย วาสนาส่ง คัดเลือกให้ขึ้นปกนิตยสารเสรีภาพ (Freeworld Magazine) ของสำนักข่าวสารอเมริกัน ซึ่งขอถ่ายภาพดาราทีวีแห่งแรกของประเทศไทยเผยแพร่ทั่วโลก ตามด้วย ปกนิตยสารสตรีสาร
วัยเด็กเคยฝึกรำและการแสดงของโรงเรียน เมื่อเตรียมแสดงละครโทรทัศน์ได้ฝึกรำกับท่านผู้หญิงแผ้ว สนิทวงศ์ เสนีย์ เพื่อรับบทในละครพันทางและยังเป็นนางเอกหลากหลายแนวตั้งแต่ พ.ศ. 2499 เป็นต้นมา เช่น งิ้วไทย, สามก๊ก ตอน "ตั๋งโต๊ะหลงกลเตียวเสี้ยน", กากี, นุสรา , นิจ, ศรอนงค์, นันทาเทวี พระเอกรุ่นแรกที่แสดงคู่กันได้แก่ ม.ร.ว. ถนัดศรี สวัสดิวัฒน์, ราฆพ โพธิเวส, โชติ สโมสร, ประกอบ ไชยพิพัฒน์, สอาด เปี่ยมพงศ์สานต์, อาคม มกรานนท์, อดุลย์ ดุลยรัตน์ และอดีตดาราละครเวที ฉลอง สิมะเสถียร
พิธีกรวันแรกในการแสดงวงดนตรีระดับโลกของ เบ็นนี่ กู๊ดแมน (Benny Goodman) ในงานกาชาดประจำปี พ.ศ. 2499 ณ สวนอัมพร
นางเอกคู่กับ กำธร สุวรรณปิยะศิริ เรื่องแรกใน มาร์โคโปโลกับคุบไลข่าน เมื่อ พ.ศ. 2502 ผลงานที่มีชื่อเสียงในช่วงนี้จนถึง พ.ศ. 2507 ได้แก่ นันทาเทวี ซึ่งถูกนำมาสร้างใหม่ กับละครที่ได้รับความนิยมสูงสุดของสถานีคือ ขุนศึก ของ ไม้ เมืองเดิม และ ลูกทาส ของ รพีพร  เมื่อจัดตั้งคณะอารีวัลย์ก็ได้ผลักดันสนับสนุนดาวรุ่งมากความสามารถหลายคน เช่น กนกวรรณ ด่านอุดม, ศิริพร วงศ์สวัสดิ์, นันทวัน เมฆใหญ่ ฯลฯ และยังคงแสดงให้คณะอื่นด้วย
ผลงานอีกหลายเรื่องจนถึง พ.ศ. 2519 (พ.ศ. 2517-2519 ย้ายสถานีไปอยู่ที่บางลำพู) เช่น แม่ม่าย, เจ้าหญิงแสนหวี, สาปสวาท, น้ำเซาะทราย, เมียหลวง, คมพยาบาท, บันไดเมฆ, พรหมพยศ, อุบัติเหตุ, หลานสาวคุณหญิง, อีสา, เมืองแก้ว, ทำไม และ เครื่องแบบสีขาว เป็นต้น
ตั้งแต่ พ.ศ. 2520-2527 ผลิตละครในนามทีวีช่อง 9 อ.ส.ม.ท.ทำให้ดารารุ่นใหม่แจ้งเกิดอีกหลายคน เช่น รัชนู บุญชูดวง, เดือนเต็ม สาลิตุล, อุทุมพร ศิลาพันธ์, ลินดา ค้าธัญเจริญ, นวลปรางค์ ตรีชิต, กาญจนา จินดาวัฒน์, วุฒิ - ศิริวัฒน์ คงคาเขตร, อนุสรณ์ เดชะปัญญา, ปรัชญา อัครพล และ อัศวิน รัตนประชา ผลงานเด่นช่วงนี้ ได้แก่ คุ้มผาคำ, สวรรค์เบี่ยง, ใครกำหนด, แม่ม่าย (สร้างใหม่ ), หลานสาวคุณหญิง (สร้างใหม่ ), กุหลาบไร้หนาม, สามอนงค์, หลง, ชลาลัย, สาวแก่, อีสา (สร้างใหม่ ), ประทีปอฐิษฐาน, ขมิ้นกับปูน ฯลฯ
แขกรับเชิญ (และร้องเพลง "ปิ่นทอง" จากอุปรากรนันทาเทวี ) ในรายการ จันทร์กระพริบ  ของ บริษัท เจเอสแอล ทาง ช่อง 7 สี พ.ศ. 2534  และรายการช่องต่างๆ จนถึงปัจจุบัน
ผลงาน > วิทยุและคอนเสิร์ต

ผู้ประกาศประจำสถานีวิทยุ ,นักจัดรายการเพลงไทยสากล เพลงพาฝัน ,พิธีกรรายการตอบปัญหาในห้องส่ง สถานีวิทยุกระจายเสียง ท.ท.ท.ของบริษัท ไทยโทรทัศน์ พ.ศ. 2497 รวมทั้งนางเอกละครวิทยุ เรื่อง คมพยาบาท
นักจัดรายการวิทยุ ,พิธีกร และ ผู้จัดรายการเพลงละครในอดีต จนถึงปัจจุบัน
ผู้จัด คอนเสิร์ต 80 ปี อารีย์ นักดนตรี กับตำนานเพลงรัก...วังบางขุนพรหม ณ โรงละครแห่งชาติ  พ.ศ. 2555
พิธีกรร่วมกับ ศิริพร วงศ์สวัสดิ์ ใน คอนเสิร์ตสุภาภรณ์ย้อนเพลงเพราะ ครั้งที่ 10 ณ หอประชุมใหญ่ กรมประชาสัมพันธ์ ปลายเดือนกันยายน พ.ศ. 2555
ผู้จัดการแสดงบนเวทีเนื่องในโอกาส 100 ปีชาตกาล  อาจารย์ จำนง รังสิกุล ผู้บุกเบิกโทรทัศน์ไทย  ณ โรงละครแห่งชาติ  พ.ศ. 2556
ผลงาน > แผ่นเสียง/เพลง

ริเริ่มรวมผลงานครูเพลงที่เคยออกอากาศโดยชาวคณะนักแสดงช่อง 4 บางขุนพรหม บันทึกแผ่นเสียงลองเพลย์ ตราไทยทีวีช่อง 4 รวม 5 ชุด 60 เพลง  ราว พ.ศ. 2507 ซึ่งเป็นความแปลกใหม่ครั้งแรกในวงการเพลงไทยสากล ร่วมกับนักร้องรับเชิญ สวลี ผกาพันธ์, ชรินทร์ นันทนาคร ,จินตนา สุขสถิตย์  ,ม.ร.ว.ถนัดศรี สวัสดิวัฒน์ ,พูลศรี เจริญพงษ์ ,นริศ อารีย์ ,กัณฑรีย์ น.สิมะเสถียร และ มนัส รามโยธิน ได้รับความนิยมจากนักจัดรายการเพลงและผู้ฟังอย่างยิ่ง และยังคงมีบริษัทผลิตซีดีเพลงพิมพ์จำหน่ายจนทุกวันนี้
ขับร้องเพลงประกอบละครโทรทัศน์มากมายโดยส่วนใหญ่มักจะขับร้องให้กับวงดนตรีสุนทราภรณ์ เช่น เพลงรักแน่หรือ ,เสี่ยงเทียน, มิ่งไม้เหมย ,กล้วยไม้ เป็นต้น
ซีดี รวมเพลงละครช่อง 4 บางขุนพรหม บันทึกใหม่  ทศวรรษ 2540-2550
ผลงาน > งานเขียน

ถามหาคนคุ้นเคย คอลัมน์ประจำในนิตยสารกุลสตรี
โลกมายาของอารีย์ พิมพ์แล้วสองครั้ง ต่อด้วย อารีย์ และ ที.วี.ดารา บอกเล่าประวัติของสถานีโทรทัศน์ช่อง 4 รวมถึงแวดวงนักแสดงในสมัยนั้น
ขณะนี้กำลังเตรียมรวมเล่มงานที่ลงพิมพ์ในหนังสือต่วย'ตูน ซึ่งเขียนมานานเกือบสองปี
รางวัล

Ondas Awards สาขา ผู้ประกาศหญิงยอดเยี่ยม (The Best Female Announcer) จากเมืองบาร์เซโลนา  ประเทศสเปน  พ.ศ. 2504
รางวัลโทรทัศน์ทองคำ เกียรติยศคนทีวี ครั้งที่ 19 ประจำปี พ.ศ. 2547 ร่วมกับ กำธร สุวรรณปิยะศิริ และ จรัล เพ็ชรเจริญ (สีเทา)
รางวัลนาฏราชเกียรติยศ สาขาวิทยุโทรทัศน์  ประจำปี พ.ศ. 2556
เครื่องราชอิสริยาภรณ์

พ.ศ. 2564 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
ชูชาติ พิทักษากร

| ชูชาติ พิทักษากร |
| --- | --- |
เกิด: 19 กุมภาพันธ์ พ.ศ. 2477 (90 ปี)
รางวัล: ศิลปินแห่งชาติ สาขาศิลปะการแสดงด้านดนตรีสากล
ผู้ช่วยศาสตราจารย์ พันเอก(พิเศษ) ชูชาติ พิทักษากร (19 กุมภาพันธ์ พ.ศ. 2477 – ) เป็นศิลปินแห่งชาติ สาขาศิลปะการแสดงด้านดนตรีสากล โดยเป็นผู้มีชื่อเสียงในระดับนานาชาติ และเป็นผู้ถ่ายทอดวิชาดนตรีให้แก่ รองศาสตราจารย์ ดร.โกวิทย์ ขันธศิริ[ต้องการอ้างอิง], ศาสตราจารย์ ดร. ณัชชา พันธุ์เจริญ, ศาสตราจารย์ ดร. ณรงค์ฤทธิ์ ธรรมบุตร, ผู้ช่วยศาสตราจารย์ นรอรรถ จันทร์กล่ำ, อาจารย์สิทธิชัย เพ็งเจริญ, อาจารย์ทัศนา นาควัชระ, อาจารย์ศิริพงษ์ ทิพย์ธัญ และอาจารย์พิศุทธิ์ สายโอบเอื้อ
นอกจากนี้ เขายังเป็นผู้เรียนวิชามวยไทยเลิศฤทธิ์ กับอาจารย์วิสิทธิ์ เลิศฤทธิ์ เป็นเวลาหลายปี เมื่อครั้งรับราชการทหารบก
ประวัติ

ชูชาติ พิทักษากร ศึกษาวิชาดนตรีที่ประเทศอังกฤษ ก่อนที่จะหาประสบการณ์ในประเทศเยอรมนีและโปรตุเกสกับอาจารย์มักซิม ยาคอบเซน เป็นระยะเวลา 3 ปี เมื่อกลับมาที่ประเทศไทย เขาได้รับราชการที่กองดุริยางค์ทหารบก ก่อนที่จะเป็นอาจารย์ประจำคณะครุศาสตร์ จุฬาลงกรณ์มหาวิทยาลัย และอาจารย์พิเศษคณะศิลปกรรมศาสตร์ จุฬาลงกรณ์มหาวิทยาลัย
ทั้งนี้ เขายังเคยเป็นนักจัดรายการโทรทัศน์ ดนตรีวิจารณ์ โดยออกอากาศทางสถานีวิทยุโทรทัศน์กองทัพบก
ผลงานเพลง

พ.ศ. 2511 : เป็นผู้เรียบเรียงทำนองเพลงประกอบภาพยนตร์ ท่าจีน
เกียรติประวัติ

พ.ศ. 2553 : รับพระราชทานเหรียญเชิดชูเกียรติ เป็นศิลปินแห่งชาติ สาขาศิลปะการแสดงด้านดนตรีสากล
พ.ศ. 2550 : รับรางวัลสุกรี เจริญสุข เชิดชูผู้ทำความดีเพื่อสังคม สาขาการส่งเสริมดนตรี
พ.ศ. 2524 : รับพระราชทานรางวัลแผ่นเสียงทองคำ ในฐานะผู้เรียบเรียงเสียงประสานยอดเยี่ยม
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2555 –  เหรียญดุษฎีมาลา เข็มศิลปวิทยา (ร.ด.ม.(ศ)) สาขาศึกษาศาสตร์
เครื่องราชอิสริยาภรณ์ > เครื่องราชอิสริยาภรณ์ต่างประเทศ

ออสเตรีย :
พ.ศ. 2520 –  เครื่องอิสริยาภรณ์กิตติคุณแห่งสาธารณรัฐออสเตรีย เหรียญเงิน
แหล่งข้อมูลอื่น

(
info/dl
)
ไฟล์เสียงนี้ถูกสร้างขึ้นจากรุ่นของบทความ "" เมื่อวันที่ 21 มีนาคม พ.ศ. 2562  และอาจไม่ใช่การแก้ไขล่าสุด (วิธีใช้เสียง)
noicon
บทความเสียงวิกิพีเดีย
เดวิด คูต

| 0 | 1 | 2 | 3 |
| --- | --- | --- | --- |
วันเกิด:  11 กรกฎาคม พ.ศ. 2525 (42 ปี) นอตทิงแฮม สหราชอาณาจักร
ในประเทศ
| ปี |  ลีก |  หน้าที่ |  |
| พ.ศ. 2550 – 2553 |  เนชันแนลลีก |  ผู้ตัดสิน |  |
| พ.ศ. 2553 – 2561 |  อิงกลิชฟุตบอลลีก |  ผู้ตัดสิน |  |
| พ.ศ. 2561 – 2567 |  พรีเมียร์ลีก |  ผู้ตัดสิน |  |
ระหว่างประเทศ
| ปี |  ลีก |  หน้าที่ |  |
| พ.ศ. 2563 – 2565 |  ฟีฟ่าลิสต์ |  ผู้ตัดสิน |  |
เดวิด แฮร์รี คูต (อังกฤษ: David Harry Coote) เป็นอดีตผู้ตัดสินฟุตบอลชาวอังกฤษ สังกัดสมาคมฟุตบอลอังกฤษประจำเทศมนฑลนอตทิงแฮมเชอร์และซีเล็กต์กรุ๊ปของกรรมการฟุตบอลอังกฤษ เขาทำหน้าที่ตัดสินในพรีเมียร์ลีกเป็นหลักก่อนถูกไล่ออกในเดือนธันวาคม พ.ศ. 2567
ชีวิตช่วงต้น

เดวิด แฮร์รี คูต เกิดเมื่อวันที่ 11 กรกฎาคม พ.ศ. 2525 ที่นอตทิงแฮม
การทำงาน

คูตเริ่มทำหน้าที่ตัดสินฟุตบอลตั้งแต่อายุ 16 ปี ตั้งแต่นอตทิงแฮมเชอร์ซีเนียร์ลีก [en] นอร์ตเทิร์นเคานต์ทีส์ฟุตบอลลีก [en] นอร์เทิร์นพรีเมียร์ลีก [en] และคอนเฟอเรนซ์นอร์ท ตามลำดับ ก่อนที่จะเลื่อนขั้นสู่อิงกลิชฟุตบอลลีกในตำแหน่งผู้ช่วยกรรมการ โดยตัดสินนัดแรกในอีเอฟแอลลีกทูระหว่างสโมสรฟุตบอลสต็อกพอร์ตเคาน์ตี [en]กับสโมสรฟุตบอลเฮริฟอร์ดยูไนเต็ด [en] แล้วเลื่อนขั้นเป็นกรรมการฟุตบอลลีกใน พ.ศ. 2553 ในเดือนพฤษภาคม พ.ศ. 2557 คูตเป็นกรรมการในรอบเพลย์ออฟระหว่างเลย์ตันโอเรียนท์กับรอเทอรัมยูไนเต็ดในอีเอฟแอลลีกวันฤดูกาล 2013 – 2014
คูตทำหน้าที่ตัดสินในพรีเมียร์ลีกครั้งแรกในวันที่ 28 เมษายน พ.ศ. 2561 ในการแข่งขันระหว่างนิวคาสเซิลยูไนเต็ดและเวสต์บรอมมิชอัลเบียน ซึ่งเวสต์บรอมชนะด้วยคะแนน 1 – 0 ต่อมาคูตได้รับการเลื่อนขั้นอยู่ในซีเล็กกรุ๊ป 1 ก่อนฤดูกาล 2018 – 2019
คูตเป็นกรรมการในอีเอฟแอลคัพ 2023 นัดชิงชนะเลิศระหว่างแมนเชสเตอร์ยูไนเต็ดกับนิวคาสเซิลยูไนเต็ดที่แข่งขันเมื่อวันที่ 14 กุมภาพันธ์ พ.ศ. 2566 ซึ่งแมนเชสเตอร์ยูไนเต็ดชนะด้วยคะแนน 2 – 0
ข้อครหา

เมื่อวันที่ 11 พฤศจิกายน พ.ศ. 2567 คูตถูกพีจีเอ็มโอแอล [en]สั่งระงับการปฏิบัติหน้าที่หลังจากการเผยแพร่วิดีโอที่เขาดูหมิ่นสโมสรฟุตบอลลิเวอร์พูลและกล่าวถึงเยือร์เกิน คล็อพว่าเป็น "เจอร์แมนคันต์" (German cunt; แปลว่า หีเยอรมัน) ที่หยิ่งผยอง โดยเดอะการ์เดียนระบุว่าเป็นวิดีโอที่อัดไว้ในฤดูกาล 2020 – 2021 ในฤดูกาลนั้น คูตเป็นผู้ช่วยผู้ตัดสินใช้วีดิทัศน์ในเมอร์ซีย์ไซด์ดาร์บีระหว่างลิเวอร์พูลกับเอฟเวอร์ตันที่กูดิสันพาร์กเมื่อ 17 ตุลาคม พ.ศ. 2563 ที่จอร์แดน พิกฟอร์ด ผู้รักษาประตูของเอฟเวอร์ตันไม่ได้รับโทษใด ๆ จากการเข้าเสียบสกัดเฟอร์จิล ฟัน ไดก์ กองหลังลิเวอร์พูลซึ่งทีเอ็นทีสปอตส์ [en] กล่าวว่าเป็น "การเสียบสกัดอย่างน่าสะพรึง" ส่งผลให้เฟอร์จิลบาดเจ็บจนไม่สามารถเล่นฟุตบอลได้ตลอดทั้งฤดูกาล ภายหลังการเล่นภาพย้อนหลังของกรรมการ คูตไม่ได้สั่งให้พิกฟอร์ด แต่พุ่งเป้าไปที่การล้ำหน้าก่อนการปะทะ ในเบื้องต้น คูตกล่าวว่าวิดีโอนี้ไม่ใช่ของจริง แต่ออกมายอมรับว่าเป็นวิดีโอจริงในภายหลัง ต่อมา ในวันที่ 13 พฤศจิกายน มีวิดีโออีกชุดหนึ่งที่แสดงให้เห็นคูตกำลังสูดผงขาวในช่วงการแข่งขันฟุตบอลชิงแชมป์แห่งชาติยุโรป 2024 คูตถูกสหภาพสมาคมฟุตบอลยุโรปสั่งระงับการปฏิบัติหน้าที่
เดอะซันรายงานว่าเมื่อวันที่ 27 พฤศจิกายน พ.ศ. 2567 สมาคมฟุตบอลอังกฤษยืนยันว่ากำลังสืบสวนคูตกรณีล็อกผลการแข่งขัน [en]ที่คูตได้เตรียมให้ใบเหลืองในการแข่งขันแชมเปียนชิปนัดระหว่างลีดส์ ยูไนเต็ดกับเวสต์บรอมมิชอัลเบียนในเดือนตุลาคม พ.ศ. 2562 เพื่อให้เพื่อได้ประโยชน์จากการพนัน ซึ่งคูตปฏิเสธว่าตนมิได้ทำผิดประการใด สมาคมฟุตบอลและพีจีเอ็มโอแอลกล่าวว่าพวกเขาถือว่าข้อกล่าวหานี้เป็นเรื่องร้ายแรงอย่างมาก จากนั้นในวันที่ 9 ธันวาคม การสืบสวนสิ้นสุดลงและคูตถูกไล่ออกทันที
ชีวิตส่วนตัว

คูตเป็นบุตรชายของเดวิด คูต นักกีฬาคริกเกตสังกัดสโมสรคริกเกตนอตทิงแฮมเชอร์เคานตี [en]
ไพโรจน์ สังวริบุตร

| ไพโรจน์ สังวริบุตร |
| --- | --- |

สารนิเทศภูมิหลัง
เกิด: 18 พฤษภาคม พ.ศ. 2496 (71 ปี) อำเภอศรีสวัสดิ์ จังหวัดกาญจนบุรี ประเทศไทย
คู่สมรส: กชวัณณ์ ปิ่นจุฑานนท์ (2542–2551)
คู่ครอง: ชญานิศวร์ พิริยศุภกาญจน์ (2552–ปัจจุบัน)
บุตร: 3 คน
อาชีพ: นักแสดง, ผู้กำกับภาพยนตร์
ปีที่แสดง: พ.ศ. 2516 – ปัจจุบัน
ผลงานเด่น: ตั้ม จากภาพยนตร์ วัยอลวน (2519)
โทรทัศน์ทองคำ: ดารานำชายดีเด่น  พ.ศ .2537 - ถนนสายสุดท้าย
ฐานข้อมูล
IMDb
ThaiFilmDb
ไพโรจน์ สังวริบุตร ในเรื่อง เลือดสุพรรณ
ไพโรจน์ สังวริบุตร (ชื่อเล่น: เอ๋) เกิดเมื่อวันที่ 18 พฤษภาคม พ.ศ. 2496 เป็นผู้กำกับภาพยนตร์ ผู้อำนวยการสร้างภาพยนตร์ ผู้จัดละคร นักเขียน พิธีกรและนักแสดงชาวไทย